rlitschk/wikidir huggingface dataset:
D Dora Baltea, frz. Doire Baltée, isch e Fluss im Aostatal i den italiänische Westalpe. D Lys isch e Näbefluss vo de Dora Baltea. D Dora Baltea entstaht bim Ortsteil Entrèves oberhalb vo Courmayeur us de Vereinigung vo de beide Schmälzwasserbäch Doire de Ferret (us em Val Ferret) und Doire de Vény (us em Val Vény). D Doire de Ferret entspringt bim Glacier de Pré de Bar, d Doire de Vény im Sumpfgebiet vo Combal und em Miage-Gletscher. Beidi Gletscher ligged uf de italiänische Südostsyte vom Mont Blanc-Massiv. Uf irem Wäg flüüsst d Dora Baltea ostwärts dur s ganzi Aostatal, büügt hinder Saint-Vincent nach Südoste ab, durbricht d Talängi vo Montjovet und erreicht nach em Ustritt us em Alpetal bi de Stadt Ivrea d Region Piemont. Bi Ivrea wird ires Wasser für d Spysig vom Kanal Naviglio di Ivrea entnuu. Vo det flüüsst si dur d Region Canavese und mündet nach eme Lauf vo 160 km bi Crescentino vo linggs i de Po. D Dora Baltea zellt zu de Alpeflüss, wo bi schwäre Rägefäll i irem Yzugsgebiet starchi Hochwasser füered und am Underlauf grossi Überschwämmige verursache chönd. I de jüngere Zyt isch das öppe bim Alpehochwasser im Oktober 2000 de
Dr Samuel Bronson Cooper (* 30. Mai 1850 bi Eddyville, Kentucky; † 21. Àuigscht 1918 z’ New York City) ìsch a àmerikànischer Politiker gsìì. Ar ìsch vu 1881 bis 1885 Mìtglìed vum Senàt vu Texas gsìì un hàt zwìscha 1893 un 1909 zwaimol dr Bundesschtààt Texas ìm US-Repräsantàntahüs vertratta. Dr Samuel Bronson Cooper ìsch àm 30. Mai 1850 bi Eddyville ìm Caldwell County uf d’ Walt kumma, ìm Bundesschtààt Kentucky. Noch ìn sim Geburtsjohr hàt’r mìt sina Ältra gwàndelt uf Woodville ìm Tyler County ìm Texas. Si Vàter, a methodischter Pfàrrer, ìsch ànna 1853 gschtorwa, àlso ìsch dr Cooper bi sim Unkel ufgwàchsa. Ar ìsch z' Woodville ìn d' äffentliga Schüala gànga un hàt schpeeter Racht gschtudiart. Ìm Janner 1872 hàt ma ìhn àls Rachtsànwàlt züagloo. Àls Ànwàlt hàt’r z’äärscht z’ Woodville gschàfft. Vu 1876 bis 1880 ìsch’r Schtààtsànwàlt gsìì ìm Tyler County. Üsserdam hàt’r ìm John Henry Kirby ghulfa, fìr Racht schtudiara. Glichzittlig hàt dr Cooper sina politischa Làuifbàhn ààgfànga, àls Mìtglìed vu dr Demokràtischa Pàrtei. Vu Janner 1881 bis ìm Janner 1885 ìsch’r Mìtglìed gsìì vum Senàt vu Texas. Ìn dr 17. Legislàtürperioda hàt’r a Gsätz gschrìewa, fìr jedem konfederiarta Kriagsveteràn 1.280 Acres Lànd z' gaa. Àm And
D Zahl Null isch d Aazahl vo de Elemänt inere lääre Aasammlig vo Objekt, mathematisch gsproche d Kardinalität vo de lääre Mängi. Wil Kardinalzahle (Aazahl vo de Elemänt vonere Mängi) mit spezielle Ordinalzahle identifiziert wärded, und d Null grad di chlinsti Kardinalzahl isch, wird d Null – im Gägesatz zum gängige Sprachgebruuch – au als ersti Ordinalzahl gwählt. Als ändlichi Kardinal- und Ordinalzahl wird si je nach Definition au zu de natürliche Zahle zellt. D Null isch s neutrale Elemänt bezüglich de Addition (Differenz vo zwei glyche Zahle) i vile Körper, wie öppe de rationale Zahle, reelle Zahle und komplexe Zahle, und e gängigi Bezeichnig für es neutrals Elemänt i vile algebraische Strukture, sogar wenn anderi Elemänt nid mit gängige Zahle identifiziert wärded. Als ganzi Zahl isch d Null Nachfolgeri vo de Minus-Eis und Vorgängeri vo Eis. Uf ere Zahlegrade trännt de Nullpunkt di positive von de negative Zahle. D Null isch die einzigi reelli Zahl, wo weder positiv no negativ isch. D Zahl Null isch e gradi Zahl. Commons: Null – Sammlig vo Multimediadateie
Dr John Benjamin Long (* 8. Septamber 1843 z' Douglass, Texas; † 27. Àwril 1924 z' Rusk, Texas) ìsch a àmerikànischer Pflànzer, Politiker un Zittungsverlager gsìì. Ar hàt vu 1891 bis 1893 dr Bundesstààt Texas ìm US-Repräsantàntahüs vertratta, un schpeeter vu 1913 bis 1914 s’ Cherokee County ìm Repräsantàntahüs vu Texas. Dr John Benjamin Long ìsch àm 8. Septamber 1843 z' Douglass, ìm texanischa Nacogdoches County, uf d' Walt kumma. Ar ìsch dr Suhn gsìì vum William T. un vu dr Elizabeth Long geborena Payne. Ànna 1846 hàt’r mìt sina Ältra uf Rusk ìm Cherokee County gwàndelt. Sìe sìn aina vu da dräi ärschta Fàmìlia gsìì, wo z' Rusk iwàndelt han. Doo ìsch dr John Long ìn d' Priwàtschüala gànga. Wahrem Sezessionskriag hàt’r ìm 3rd Texas Cavalry Regiment vum Heer vu da Konfederiarta Schtààta bdiant un ìsch zwaimol schwar verlätzt worra. Noh-n-em Kriag hàt’r Racht gschtudiart un ìsch àls Rachtsànwàlt züagloo worra, àwer ar hàt nia àls Jurischt gschàfft. Schtàttdässa ìsch’r Pflànzer worra. Dr’züa ìsch’r Mìtglìed worra vu dr Demokràtischa Pàrtäi. Àn da Kongresswàhla vu 1890 ìsch dr John Long ìm 2. Wàhlbezirk vum Texas àls Mìtglìed vum àmerikànischa Represantàntahüss gwählt worra. Ìm Represantàntahüss ìsch’r àb em 4. März 1891
Als Eidgenössischs Jodlerfäscht (franzöösisch Fête fédérale des yodleurs, italienisch Festa federale dello jodel, rätoromanisch Festa federala da jodladers) wird der Aalass bezeichnet, wo alli drü Jahr vom Eidgenössische Jodlerverband, de Dachorganisation vo allne Schwiizer Vereine vo de Jodler, Alphornblöser und Fahneschwinger organisiert wird. Di drütägige Vorfüerige wärded vonere Jury bewärtet. Am musikalische Grossaalass mit Fäschtcharakter nämed jewils öppe 15'000 Mitwirkendi und 200'000 Bsuecher teil. D Ursprüng vom Jodle gönd uf vorhistorischi Zyte zrugg. De Jodel diänt der akustische Verständigung über wyti Dischtanze. I den Alpe isch mit em eifache Jodelruef, em Juuz, vo Alp zu Alp kommuniziert (Signalruef) und s Veh (Vehlockruef) aaglockt worde. De Naturjodel mit em Alphorn-fa (ölfte Teilton vo de Naturtonreihe) isch im Ruum Innerschwiiz, Appezöll, Toggeboorg, Bärnpiet, Greyerz und Friburgerland beheimatet. I de Oscht- und Weschtschwiiz wird e mehrstimmigi Jodelform pflägt, bi dere Vorjodler e Hauptmelodie yleited, i die denn de mehrstimmigi Chor yfalle tuet. S mehrstimmige Jodle mit Schelleschötte oder Talerschwinge als Begleitung isch im Appezöll syt em Ändi vom 18. Jahrhundert beleit. Im 19. Jahrhundert het sich i de Schwiiz s Jodle i Chör als Folg vo de Umgschtaltig vom Geistesläbe dur d Ufklärig und dr Entdeckig vo volkstümliche und eidgenössische Wärt entwicklet. I
D Stefanie Maria „Steffi“ Graf (* 14. Juni 1969 z Manne) isch e ehemaligi dütschi Tennisspileri und ehemaligi Nr. 1 vo der Wältranglischte. Si het 22 Grand-Slam-Turnier im Einzel gwunne und isch rekordlangi 377 Wuche s Nr. 1 gsi. Im Jahr 1988 het si alli vier Grand-Slam-Turnier und Olympiagold gwunne. Dem seit mer au Golden Slam, was suscht no kei andere Spileri und keim andere Spiler im Tennis glungen isch. Bi Olympische Spiil het d Steffi Graf gsamthaft drü Medaille gwunne. D Steffi Graf het en zwei Jahr jüngere Brüeder. Iri Eltere Peter und Heidi Graf hend sich 1998 scheide la. De Peter Graf isch ire Jugendtrainer und Manager gsi. Er isch 1995 wäge Schtüürhinderziehig verurteilt worde und isch 2013 gschtorbe. Am 22. Oktober 2001 het d Steffi Graf de ehemaligi US-amerikanische Tennisspiler Andre Agassi ghürate. Sie läbed zäme z Las Vegas und hend en Sohn (* 2001) und e Tochter (* 2003). Commons: Steffi Graf – Sammlig vo Multimediadateie Steffi Graf – Offizielli Websyte WTA-Profil vo Steffi Graf (änglisch) ITF-Profil vu Steffi Graf (änglisch) Fed-Cup-Statistik vo Steffi Graf (änglisch) Normdate: GND: 118824996 | LCCN: n87892224 | VIAF: 84033868
Lexikon (Mehrzahl: Lexika oder Lexike; älteri Schrybwys: Lexicon, zu altgriechisch λεξικόν „Wörterbuech“, λέξις für „Wort“ als einzelne Bestandteil vo de Red) isch allgemein d Bezeichnig für es Nachschlagewärch oder es Wörterbuech im wytere Sinn. Es isch au scho als Synonym für es Sprachwörterbuech ygsetzt worde. Im modärne Sprachgebruuch bezeichnet s hüt meistens es Nachschlagewärch mit Sachinformatione (Konversationslexikon, Realwörterbuch, Reallexikon, Sachlexikon, Sachwörterbuech), wobii je nach Umfang no zwüsched Lexikon im ängere Sinn und Enzyklopädy oder Biografie-Sammelwärch (Who is Who) underschide wird. Umgangssprachlich und i de Wärbig isch de Sprachgebruuch unscharf. Hüüfig wird lexikografisch e begrifflichi Underscheidig zwüsched Wörterbuech (sprachlichi Information) und Lexikon (Sachinformation) gmacht. Debii chunts zwüsche de Type vo de Nachschlagewärch zue Überlappige, z. B. bei der Etymologie vo de Stichwörter. Lexika sind historisch gseh naturgmäss meistens als Büecher usechoo. Mittlerwyle verstönd sich au zahlrychi Websyte als Lexika. Bi de Wikimedia-Projäkt, wo sich em frye Wüsse und demit au dr Erstellig vo Online-Lexika verschribe hend, gilted d Wikipedia als Enzyklopädy und s Wiktionary als Wörterbuech. Im antike Griecheland het mer em Wörterbuech λἐξεις lexeis gseit. Es isch abgleitet vo λἐξις lexis, das heisst Wort. D Form wird z erst Mal vom Photios I. († 891) bimene Wärch vom 5. Jahrhundert
D’ Jàkobskìrich ìsch d’ àlta Pfàrrkìrich vun Adelsheim ìm Necker-Odewàld-Krais ìm Norda vu Bàde-Wìrtebärg. Dàs schpätgotischa Gebäi wìrd hettzutàgs àls Fridhofskìrich bnutzt. D’ Jàkobskìrich ìsch a gschìtzter Kültürdankmol un ìsch vu dr Dankmolstìftung Bàde-Wìrtebärg àls „Dankmol vum Monet Jüni 2012“ ernannt worra. D’ Jàkobskìrich ìsch ànna 1489 vum kürmainzischa Àmtmànn Martin vun Adelsheim uffrìchta worra. Sa ärsätzt a erschter romànischa Gebäi un ìsch d’ Gràbschtätta vu da Herra vun Adelsheim gsìì. Noh dr Ifiahrung vu dr Reformàtion ìsch sa àb 1556 d’ lüterischa Pfàrrkìrch vu dr Stàdt gsìì. Sa hàt jedoch dia Funktion verlora, nohdam àss a andra Kìrich gbàuit worra ìsch. Sa ìsch vu 1813 bis 1821 vu da Reformiarta un vu 1862 bis 1881 vu da Kàtholika bnutzt worra. Ànna 1884 ìsch d’ Kìrich unter dr Laitung vum Hermann Behaghel räschtoriart worra. Sitterhar ìsch ’s Gebäi vu dr Stàdt àls Fridhofkìrich bnutzt. Sa ghert immer noch züa dr evangelischa Gmainschàft. D’ Jàkobskìrich lijt nerdlich vu dr hischtorischa Àltstàdt vun Adelsheim àm Ufer vu dr Seckach. ’S hàt a Schìff mìt'ma dräjsittiga Kohr àm Oschtand. Ìwer-em Waschtgawel stànd a àchtäckiga Dàchritter mìt sim Spìtzdàch. Àn dr Nordsitta gìtt’s a Sàkrìschtäij, àn dr Südsitta lijt d’ Gràbkàpalla vun da Herra
Dr Armin Laschet (* 18. Februar 1961 z Aachen) isch e dytsche Bolitiker (CDU) un syt Oktober 2021 Mitglid vum Dytsche Bundesdag. Vum 27. Juni 2017 bis zum 26. Oktober 2021 isch er dr elft Minischterbresidänt vum Land Nordrhy-Weschtfale gsii. Am 16. Jänner 2021 isch er zum Barteivorsitzer vu dr CDU gwehlt wore. Dr Laschet isch mit drei jingere Brieder in ere remisch-kadolische Familie im Aachener Stadtdail Burtscheid ufgwagse. Sy Mueter isch d Huusfrau Marcella Laschet (geb. Frings 1933–2013) gsii, sy Vater Heinrich (Heinz) Laschet (* 1934) isch Styger uf dr Gruebe Anna z Alsdorf gsii un isch noch ere pedagogische Umschuelig Laiter vun ere Aachener Grundschuel. D Familie Laschet stammt us em dytschsprochige Dail vu Wallonie; sy Großvater Hubert Laschet (1899–1984) isch in dr 1920er Johr vu Hergenrath, eme Dorf im Norde vu dr Dytschsprochige Gmainschaft vu Belgie, uf Aachen-Burtscheid zoge; sy Großmueter Hubertina Laschet geb. Wetzels (1900–1979) isch z Aachen as Dochter vu Eltere uf d Wält chuu, wu grad erscht vu Welkenraedt z Belgie dertaane zoge gsi isch. In syre Juged het si dr Laschet in dr kadolische Jugedarbet vu St. Michael z Burtscheid engaschiert. No sym Abitur 1981 am Bischeflige Pius-Gimnasium Aachen het er Rächts- un
Der Kusch (hebräisch כּוּשׁ) isch ds Grosschind vom Noah gsi u der Stammvater vo de Kuschiter. So mit isch är e Figur us em Alte Teschtamänt u em Tanach. Es git ou ägyptischi Quelle wo der Kusch erwähen. Die bezieh sech uf die Nubischi Religion. Zum alleriersche mal doucht der Name Kusch nid im Zämehang mit em Bricht über e Noah uf sondern i der Beschrybig vom Bewässerigssyschtem vom Garte Ede. Der Zwöiti Fluss wo dert beschribe wird, heiss Gihon un dä fliesst nach Agabe vo der Bibel um z Land Kusch. (1 Mose 2,13 ELB) Da der Kusch der Stammvater vo de Kuschiter isch gsi u’s i der Bibel nid sälte vorchund das e Stadt oder es Land der Name vonere Person bennannt wird, isch es müglech, dass mit em Land Kusch ds Gebiet vo de Kuschiter gmeint isch. So öppis finde me zum Bispil bi der Stadt Henoch, wo nach em Name vom Sohn vom Kain benannt isch. (1 Mose 4,18 ELB) Es besteit aber ou d Müglechkeit das sech’s bi däre erschte erwähnig nid um ds Gebiet vo de Kuschiter handlet u öppis anders dermit gmeint isch. Der Kusch isch der Sohn vom Ham u so mit
Als Yeti (tib.: གཡའ་དྲེད g.ya' dred) oder Schneemänsch bezeichnet me es zweibeinigs, behaarts Fabelwäse vom Himalaya. D Sherpa leited sich den Begriff us Ye ‚Fels‘ und The ‚Tier‘ här. Z Tibet wird de Yeti als Migö (Wilde Maa) oder au als Gang Mi (Gletschermaa) bezeichnet. D Lepcha hend vili Sage über de Yeti und säged em Lomung (Berggeist) oder au Chumung (Schneegeist), wobii si ne als Gott vo de Jagd und Herr übers Rotwild verehred. I de Regle wird de Yeti als öppe zwei bis drü Meter gross und über 200 Kilogramm schwär beschribe, mit Fuessabdrüecke vo bis zu 43 Zentimeter Längi. D Lepcha und d Tibeter beschrybed ihn als Affetier, mit eme eiförmige und spitz zuelaufende Schädel und ere kärgliche, rötliche Behaarig. D Fuessabdrück im Schnee sind scho mehrmals und vo unterschidliche Expeditione uf ere Hööchi vo 5000–7000 Meter gfunde und über längere Strecke nacheverfolgt worde. Es paar Zoologe und au de Südtiroler Bärgstyger Reinhold Messner i sym Buech Yeti – Legende und Wirklichkeit verträtted d Uffassig, dass de Yeti mit eme Tibetische Bruunbär (Ursus arctos pruinosus) oder eme Tibetbär (Ursus thibetanus) idäntisch sig. So sig in es paar Himalaya-Sprachen Yeti s Wort für Bär. Zumene ähnliche Ergäbnis isch
Ä Wiki, au WikiWiki un WikiWeb gnennt, isch ä im World Wide Web verfiegbari Sytesommlung, wu vun de Benutzer nit nur glese, sundern au online gändert werre konn. Wiki ähnle dämit em Content Management Syschtem. De Nome schtommt vun wikiwiki, em hawaiianische Wort fir "schnell". Wiä bi Hypertext ieblig, sin d einzelni Syte un Artikel vun em Wiki durch Querverwyys (Link) mitenonder verbunde. Däzue git s in de Regel ä Bearbeitungsfunktion, wu ä Yygabfenschter ufmache tuet, wu de Text vum Artikel din bearbeitet werre konn. Mit de Änderbarkeit vun einzelne Syte durch jeder wird ä urspringlig un vorher nit verwirklichti Idee vum World Wide Web realisiert. D Wiki-Software konn aber au in Intranets oder uf private Rechner ygsetzt werre. Ä vilmol brochter Ywond gegeiber Wiki bsteht in de Megligkeit vum Vandalismus. Bi typischer Wiki-Software ischs Benutzer aber meglig, ebis, wu vun Vandale kaputt gmacht worre isch, durch de Ufruef vun nit kaputte Fassunge vun de betroffene Syte z behebe. Ä Untersuechung vum IBM Watson Research Center het ergebe, dass des bi wikipedia.org durchschnittlig in winiger wie 3 Minute gschiht. Wiki sin als Wissensmanagement-Tool im Umfeld vun de "Entwurfsmuster"-Theoretiker noch ere Idee usm Johr 1995 entschtonde. S ärscht WikiWikiWeb isch vum
De Leonhart Fuchs (* 17. Jänner 1501 z Wemding bi Donawerd; † 10. Mai 1566 z Dibenga) isch e dütsche Mediziner und Botaniker gsi. Sys offizielle botanische Autorechürzel luutet „L.Fuchs“. Zäme mit em Otto Brunfels und em Hieronymus Bock zellt er zu de „Vättere vo de Botanik“. De Leonhart Fuchs isch de Sohn vom Wemdinger Bürgermeister Hans Fuchs († 1505) gsi. Nach de Schuelzyt i synere Heimetstadt Wemding, z Haalbrunn und z Erfurt het de Fuchs 1515 a de Universität Erfurt Philosophie und Naturlehr studiert. 1516 isch er uf Wemding zruggkehrt, won er e Privatschuel eröffnet het, aber bereits es Jahr spöter wider gchlosse het. 1519 het er a dr Universität Ingolstadt under em Humaniste und Hebraist Johannes Reuchlin Griechisch, Latiin und Hebräisch sowie Philosophie gstudiert, het denn 1521 mit em Magister Artium d Lehrberächtigung übercho und het im glyche Jahr z Ingolstadt mit em Medizinstudium aafange. 1524 isch er Doktor vo de Medizin worde. 1524/25 het er als Arzt z Münche praktiziert und ab 1526 Medizin z Ingolstadt glehrt. 1528 isch er nach Konflikt mit de konservative katholische Füehrig als Lybarzt i Dienst vom Ansbacher Marchgraf Georg em Fromme trätte. 1531 isch er zrugg uf Ingolstadt berüefe worde, isch
Dr Franz André Blankart (* 27. Novämber 1936 z Baasel; † 17. Jänner 2021) isch e Schwyzer Diplomat gsii. Dr Franz Blankart isch z Baasel uf d Schuel gange. Derno het er Filosofy (bim Karl Jaspers), Dytsch, Chunschtgschicht, Nationalekonomy un Rächt an dr Universitet Baasel, dr Sorbonne z Paris, dr University of Exeter un dr Universitet Bärn studiert. Är isch Mitglid vu dr Zofingia un in dr Johr 1964 bis 1965 däre ire Centralpräsident gsii. Anne 1964 isch er an dr Universität Baasel mit dr Arbet Zweiheit, Bezug und Vermittlung zum Dr. phil. promoviert wore. Anne 1965 isch dr Blankart in diplomatische Dienscht vu dr Schwyz yydrätte. Zerscht isch er Botschaftsattaché z Den Haag gsii, no Privatsekretär vu dr Bundesreet Willy Spühler un Pierre Graber. Derno het dr Blankart di europa- un wirtschaftsbolitische Inträsse vu dr Schwyz verdrätte. Är het unter anderem fir d Schwyzer Mission bi dr EG z Brüssel gschafft, isch Mitarbaiter vum Staatssekretär Paul Jolles bi dr Verhandlige iber s Freihandelsabchuu gsii un het s Versicherigsabchuu zwische dr Schwyz un dr EG uusghandlet. Dr Blankart isch Verhandligslaiter fir d Uruguay-Rundi vum GATT gsii, un Schefunterhändler vu dr Schwyz bi dr EWR-Verhandlige. Vu 1986 bis zue sym Ruggdritt
Neuenstadt ghäissed mee weder äis Oort: zum Eerschte isch es de Name von ere Stadt im Württebäärgische, lueg Neuenstadt am Kocher zum Zwäite isch es de tüütsch Name vo La Neuveville im Bäärnbiet zum Dritte isch es de früenerig tüütsch Name vo Villeneuve im Wadtland
De Kobe Bean Bryant [ˈkoʊbi ˈbiːn ˈbɹaɪənt] (* 23. August 1978 z Philadelphia, Pennsylvania; † 26. Jänner 2020 z Calabasas, Kalifornie) isch en US-amerikanische Basketballspiler gsi. Syni Eltere hend em de Name nach em Kobe-Steak us Kōbe, Japan, ggää, will si das uf ere Restaurant-Spiischarte gläse hend. Über syni Eltere isch er z Pennsylvania zum Basketball cho. I de Chindheit het er mit de Familie es paar Jahr z Italie gläbt, wo sy Vatter gspilt het. D High School het er denn wider zrugg i den USA bsuecht. Mit 17i isch er zum NBA-Draft zueglah worde. De Bryant het i synere ganze Profikarriere (1996 bis 2016) für d Los Angeles Lakers i de NBA gspilt und het mit ihne füüf Meisterschafte gwunne. Vo 1999 bis 2013 isch er ununderbroche is All-NBA Team, d Uswahl vo de beste Spiler vo de Saison, gwählt worde. 2008 het er d Uszeichnig als wertvollste Spiler (MVP) vo de Regular Season übercho. Mit insgsamt 33.643 Pünkt staht er i de Liste vo de erfolgrychste NBA-Scorer uf Platz 4. Syni 18 All-Star-Nominierige sind di zweitmeiste in de Gschicht vo de NBA. 2006 isch ihm imene Spil gäge d Toronto Raptors 81 Pünkt, de zweithöchsti Wärt, wo
Fähler bir Vorlage * Parametername unbekannt (Vorlage:Infobox Fußballklub): "pattern_la3; pattern_so3; socks3; body3; pattern_sh3; leftarm3; pattern_b3; pattern_ra3; shorts3; rightarm3" SD Compostela isch ä schpanische Fuessballclub. Si Heimetstadion heisst San Lázaro, liit im e nördliche Stadtteil vo Santiago de Compostela und het 16.666 Zueschauerplätz. Der Club isch 1962 gründät worde. Prägt worde isch d Gschicht vom 1962 gründete SD Copastela vo mene sehr zügigen Ufstig u em ne äbe so schnälle Fall. De gröschti Teil vo de früche Jahre het der Club im regional Fuessball verbracht. Erscht 1991 isch der Ufstyg i d Segunda Division glunge. Bereits drü Jahr später hei si sech dür ne Pleyoff-Siig i der Relegation gäge d Rayo Vallecano d Berächtigung für d Premera Division gholt. Zwüsche 1994 u 1998 isch der SD Compostela i der höchste Spilklass blybe u het dür ne attraktivi Spilwys glänzt. Di beschti Saison het der Club i der Saison 1995/96 gha, wo si under em Trainer Fernando Vàzquez d Hirundi uf em zwöite Rang abgschlosse hei u am Ändi vo der Saison uf em Platz zäh glandet sy. 1998 isch der Club du nach der Playoff-Niderlag i der Relegation gäge de FC Villarreal i d Segunda Division abgstige. Ab jitz het sech
Monroe isch e Stadt (mit em Status „City“) und Verwaltigssitz vom Green County im US-amerikanische Bundesstaat Wisconsin. Im Jahr 2010 het Monroe 10'827 Ywohner gha. D Stadt und s County sind im ganze Land für iri Chääsprodukt bekannt. So träit d Stadt de Spitzname Schwiizer Chäs-Hauptstadt vo den USA. I de 40er Jahr vom 19. Jahrhundert sind di erste Schwiizer i das Gebiet cho und hend Schwiizer Chääs produziert. Syt 1914 finded i jedem grade Jahr d Cheese Days statt. Monroe liit in ere üppige Hügellandschaft ganz im Süde vo Wisconsin, nume 11,6 km nördlich vo de Gränze zu Illinois. De am Mississippi glägni Schnittpunkt vo de drü Bundesstaate Wisconsin, Iowa und Illinois liit 90,6 km westlich. Di geografische Koordinate vo Monroe sind 42°35′56″ nördlicher Breiti und 89°38′28″ westlicher Längi. S Stadtgebiet erstreckt sich über e Flächi vo 12,51 km². Commons: Monroe (Wisconsin) – Sammlig vo Multimediadateie Monroe (Wisconsin) im dütschsprochige Wikisource Offizielle Website Handelskammer von Monroe city-data.com - Monroe, Wisconsin American Fact Finder, abgerüefe am 18. Dezämber 2013. Normdate: GND: 10007977-5 | LCCN: n83052543 | VIAF: 129041631
D CJ Be 4/4 651 - 655 sind elektrischi Niederflur-Triebwagen vom Härsteller Stadler Rail, wo bi der Chemins de fer du Jura im Isatz sind. Ds Konzäpt vom Meterspurtribwage wist einigi Gmeinsamkeite mit de normalspurige Stadler Flirt uf. 2009 het d Nyon-Saint-Cergue-Morez-Bahn (NStCM) bi Stadler vier zweiteiligi Triebzüg ABe 4/8 bstellt. Der Kanton Waadt verweigret allerdings d Finanzierig vo der Chliserie und fordret us Chostegründ en gmeinsami Bstellig mit andere Bahne. Wärendesse verzeichne mehreri Meterspurbahne iner Romandie starchi Nachfragestigerig, so dass der Kanton Waadt en Kapazitätsstigerig und Erneuerig vo de uf dem Gebiet fahrende Privatbahne beschlosse het. Dadruf hei d drei Waadtländer Meterspurbahne MBC, Travys und Montreux-Berner Oberland-Bahn (MOB) zämme mit de Transports publics fribourgeois (TPF) d Liefrig vo 17 zwei- und dreiteiligen Triebzüge usgschribe. Stadler Bussnang het de Uftrag in Wärt vo 151 Millione Franke becho. Im Herbst 2014 bschtellt d Chemins de fer du Jura (CJ) nachträglich füf eiteiligi Tribwäge. Ursprünglich het d CJ kompletti Triebzüg welle beschaffe, d bereitgstande Mittel hät aber nur für drei Züg glengt. Mit de Be 4/4 651–655 sowie füf modernisierte Stürwage ABt 711–715 us de Jahr 1985/86 und de drei modernisierte Mittelwage cha d CJ de Regelvercher sit 2016 mit behindertegrächte Kompositione
D Chemins de fer du Jura, abgchürzt CJ, deutsch Jurabahne, sind en Isebahngsellschaft im Jura iner Schwiz. Si betribe es meterspurigs Schinenetz vo 74,3 km Längi, en Normalspurstrecki vo 10,9 km und mehreri Buslinie. D CJ isch 1944 us der Fusion vo der CTN, RPB, RSG und SC entstande. D ältest Strecki vo der Chemins de fer du Jura isch 1884 vo der meterspurig Tavannes–Tramelan-Bahn (TT) eröffnet worde und füehrt vo Tavannes uf Tramelan. D Strecki isch 1913 elektrifiziert worde. Sit 1892 verbind d meterspurig Saignelégier–La Chaux-de-Fonds-Bahn (SC) Saignelégier über Le Noirmont mit La Chaux-de-Fonds, wobi d Bahn zerst am Stadtrand vo La Chaux-de-Fonds endet und erscht sit 1893 bis zum jetzige Bahnhof iner Stadt fahrt. D Régional Porrentruy–Bonfol (RPB) eröffnete 1901 sini Normalspurstrecki vo Porrentruy uf Bonfol. Die Strecki isch bis hüt isoliert vo de andre Strecke vo de Jurabahne. 1906 beschlisst d Schwiz und ds Dütschi Rich, en Bahnverbindig vo Bonfol über Pfetterhausen uf Dammerkirch im Elsass z baue. D RPB baut ds churzi Teilstuck bis zur Grenze und nimmt am 1. November 1910 in Betrib. 1904 isch d normalspurig Régional Saignelégier–Glovelier (RSG) zwische Saignelégier und Glovelier eröffnet worde. 1906 geit d RSG en Betribsgmeinschaft mit der RPB